Rikunarita-ORG/Wikinium huggingface dataset:
# বব হোপ
সংক্ষিপ্ত ইউআরএল

| বব হোপ |
| --- |
| Bob Hope |
| ১৯৭৮ সালে হোপ |
| জন্ম | লেসলি টাউন্স হোপ (১৯০৩-০৫-২৯)২৯ মে ১৯০৩ ওয়েল হল, এলথাম, কাউন্টি অব লন্ডন, ইংল্যান্ড |
| মৃত্যু | ২৭ জুলাই ২০০৩(2003-07-27) (বয়স ১০০) টোলুকা লেক, লস অ্যাঞ্জেলেস, ক্যালিফোর্নিয়া, মার্কিন যুক্তরাষ্ট্র |
| সমাধি | সান ফার্নান্দো মিশন সেমেটারি, মার্কিন যুক্তরাষ্ট্র |
| অন্যান্য নাম | লেস হোপ প্যাকি ইস্ট |
| পেশা | অভিনেতা, কৌতুকাভিনেতা, গায়ক, লেখক |
| কর্মজীবন | ১৯১৯-১৯৯৭ |
| দাম্পত্য সঙ্গী | গ্রেস লুইস ট্রক্সেল  (বি. ১৯৩৩; বিচ্ছেদ. ১৯৩৪) ডলোরেস রিড  (বি. ১৯৩৪; মৃ. ২০০৩) |
| সন্তান | ৪ |
| আত্মীয় | জ্যাক হোপ (ভাই) |

**লেসলি টাউন্স "বব" হোপ** কেবিই, কেসিএসজি, কেএসএস (ইংরেজি: Leslie Townes "Bob" Hope; ২৯শে মে ১৯০৩ - ২৭শে জুলাই ২০০৩) ছিলেন একজন মার্কিন কৌতুকাভিনেতা, অভিনেতা, গায়ক, নৃত্যশিল্পী, মল্লক্রীড়াবিদ ও লেখক। ৮০ বছরের বেশি সময়ে তার কর্মজীবনে তিনি ৭০টি স্বল্পদৈর্ঘ্য ও পূর্ণদৈর্ঘ্য চলচ্চিত্রে কাজ করেছেন, যার মধ্যে ৫৪টি পূর্ণদৈর্ঘ্য চলচ্চিত্রে শ্রেষ্ঠাংশে অভিনয় করেছেন। তিনি বিং ক্রাজবির সাথে সাতটি "রোড টু..." সঙ্গীতধর্মী হাস্যরসাত্মক চলচ্চিত্রে কাজ করেছেন। তিনি সর্বাধিক ১৯ বার একাডেমি পুরস্কার আয়োজনের উপস্থাপনা করেছেন। এছাড়া তিনি মঞ্চ ও টেলিভিশনে কাজ অভিনয় করেছেন এবং ১৪টি বই রচনা করেছেন।

## প্রারম্ভিক জীবন

হোপ ১৯০৩ সালের ২৯শে মে লন্ডন কাউন্টির (বর্তমান গ্রিনউইচের রয়্যাল বরো) ইলথামের ওয়েল হলের ক্রেইটন রোডে জন্মগ্রহণ করেন। সেখানে তার স্মরণে একটি নীল ফলক রয়েছ। তার পিতা উইলিয়াম হেনরি হোপ ছিলেন ওয়েস্টন-সুপার-মেয়ারের ইংরেজ পাথরমিস্ত্রী। তার মাতা এভিস (জন্মনাম: টাউন্স) ছিলেন গ্লেম্বারগান উপত্যকার ব্যারি অঞ্চলের ওয়েলসীয় লাইট অপেরা গায়িকা, যিনি পরবর্তীতে পরিষ্কারক হিসেবে কাজ করতেন। উইলিয়াম ও এভিস ১৮৯১ সালের এপ্রিল মাসে বিয়ে করেন এবং ব্যারির টুয়েলভ গ্রিনউড স্ট্রিটে বসবাস করতেন। পরে তারা সেখান থেকে ব্রিস্টলের হোয়াইটহল ও সেন্ট জর্জে চলে যান। ১৯০৮ সালে এসএস ফিলাডেলফিয়াতে করে মার্কিন যুক্তরাষ্ট্রে গমন করেন। ওহাইওর ক্লিভল্যান্ডে যাওয়ার পূর্বে তারা ১৯০৮ সালের ৩০শে মার্চ নিউ ইয়র্কের এলিস দ্বীপে ছিলেন।

## পুরস্কার ও সম্মাননা

একাডেমি সম্মানসূচক পুরস্কার
* ১৩তম একাডেমি পুরস্কার (১৯৪০): চলচ্চিত্র শিল্পে নিঃস্বার্থ কাজের অবদানের জন্য বিশেষ পুরস্কার
* ১৭তম একাডেমি পুরস্কার (১৯৪৪): একাডেমিতে তার অনেক অবদানের জন্য বিশেষ পুরস্কার
* ২৫তম একাডেমি পুরস্কার (১৯৫২): বিশ্বের হাস্যরসের তার অবদানের জন্য সম্মানসূচক পুরস্কার
* ৩২তম একাডেমি পুরস্কার (১৯৫৯): জিন হার্শল্ট মানবহিতৌষী পুরস্কার
* ৩৮তম একাডেমি পুরস্কার (১৯৬৫): শিল্প ও একাডেমিতে অদ্বিতীয় ও বিশিষ্ট কাজের জন্য সম্মাননা পুরস্কার

## তথ্যসূত্র

### গ্রন্থপঞ্জি

* মোরেনো, ব্যারি (২০০৮)। *Ellis Island's Famous Immigrants* (ইংরেজি ভাষায়)। চার্লস্টন: আর্কাডিয়া। আইএসবিএন ৯৭৮-০-৭৩৮৫-৫৫৩৩-১।

## বহিঃসংযোগ

* অলমুভিতে বব হোপ
* ইন্টারনেট ব্রডওয়ে ডেটাবেজে বব হোপ  (ইংরেজি)
* ইন্টারনেট মুভি ডেটাবেজে বব হোপ  (ইংরেজি)
* টার্নার ক্লাসিক মুভিজ ডেটাবেজে বব হোপ  (ইংরেজি)
# ২৭ জানুয়ারি
সংক্ষিপ্ত ইউআরএল

|  |  |  |
| --- | --- | --- |
| << | **জানুয়ারি** | >> |
| রবি | সোম | মঙ্গল | বুধ | বৃহ | শুক্র | শনি |
|  |  |  |  | ১ | ২ | ৩ |
| ৪ | ৫ | ৬ | ৭ | ৮ | ৯ | ১০ |
| ১১ | ১২ | ১৩ | ১৪ | ১৫ | ১৬ | ১৭ |
| ১৮ | ১৯ | ২০ | ২১ | ২২ | ২৩ | ২৪ |
| ২৫ | ২৬ | ২৭ | ২৮ | ২৯ | ৩০ | ৩১ |
| **২০২৬** |

**২৭ জানুয়ারি** গ্রেগরীয় বর্ষপঞ্জী অনুসারে বছরের ২৭তম দিন। বছর শেষ হতে আরো ৩৩৮ (অধিবর্ষে ৩৩৯) দিন বাকি রয়েছে।

## ঘটনাবলী

* ১৮২২ - আনুষ্ঠানিকভাবে গ্রিসের স্বাধীনতা ঘোষণা।
* ১৮৮০ - টমাস আলভা এডিসন বৈদ্যুতিক বাতির বাণিজ্যিক পেটেন্ট করেন।
* ১৯২৬ - জন লগি বেয়ার্ড সর্বপ্রথম জনসমক্ষে টেলিভিশন প্রদর্শন করেন।
* ১৯৪৪ - সোভিয়েত রাশিয়ার সৈন্যরা স্থায়ীভাবে লেনিনগ্রাদ অবরোধ ভঙ্গ করতে সক্ষম হয়।
* ১৯৭৩ - প্যারিসে যুক্তরাষ্ট্র এবং উত্তর ভিয়েতনামের মধ্যে শান্তি চুক্তি স্বাক্ষরিত হয়।
* ২০০২ - নাইজেরিয়ার লেগোস শহরে সামরিক স্থাপনায় বিস্ফোরণে ১,১০০ জন নিহত এবং প্রায় ২০,০০০ লোক গৃহহারা হয়।
* ২০০৪ - বাংলা উইকিপিডিয়ার যাত্রা শুরু।
* ২০০৬ - ওয়েস্টার্ন ইউনিয়ন, টেলিগ্রাফি ও বাণিজ্যিক মেসেজিং সেবা বন্ধ করে দেয়।

## জন্ম

* ১৭৫৬ - ভোল্‌ফগাং আমাদেউস মোৎসার্ট, অস্ট্রীয় সুরকার।
* ১৭৮২ - তিতুমীর, একজন ব্রিটিশ বিরোধী বিপ্লবী।
* ১৮৮৬ - রাধাবিনোদ পাল প্রখ্যাত বাঙালি আইনজ্ঞ, কলকাতা বিশ্ববিদ্যালয়ের সাবেক উপাচার্য ও জাপান-বন্ধু ভারতীয় নামে সুপরিচিত।(মৃ.১০/০১/১৯৬৭)
* ১৮৯১ - রুশ ঔপন্যাসিক ইলিয়া এহরেনবার্গ।
* ১৮৯৭ - কৃষ্ণদয়াল বসু, শিশু-সাহিত্যিক। (মৃ.০৮/০১/১৯৭২)
* ১৯০৩ - জন একল্‌স, নোবেল পুরস্কার বিজয়ী অস্ট্রেলীয় স্নায়ুবিজ্ঞানী।।
* ১৯০৫ - আবুল হাশিম, ভারত উপমহাদেশের বাঙালি রাজনীতিবিদ।
* ১৯৩২ - ‘অ্যালিস ইন ওয়ান্ডারল্যান্ড’ খ্যাত লুইস ক্যারল, হাস্যরস শিল্পী ও শিশুসাহিত্যিক। (মৃ.১৪/০১/১৮৯৮)
* ১৯৩৪ - এদিত ক্রসঁ, ফ্রান্সের সাবেক প্রধানমন্ত্রী।
* ১৯৪৩ - রাম রে নামে সুপরিচিত ভারতের বিজ্ঞাপন জগতের এক কিংবদন্তি।(মৃ.১২/১১/২০১৯)
* ১৯৫৬ - অমর সিংহ (রাজনীতিবিদ), ভারতীয় রাজ্য সভার সদস্য।
* ১৯৬৪ - ব্রিজেট ফন্ডা, মার্কিন অভিনেত্রী ও গায়িকা।
* ১৯৬৯ - বিক্রম ভাট, ভারতীয় চলচ্চিত্র পরিচালক, প্রযোজক ও চিত্রনাট্যকার।
* ১৯৭৯ - রোজামন্ড পাইক, ইংরেজ অভিনেত্রী।

## মৃত্যু

* ১৫৫৬ - হুমায়ুন, দ্বিতীয় মুঘল সম্রাট (জন্ম ১৫০৮)।
* ১৮১৪ - ইয়োহান গটলিব ফিকটে, জার্মান দার্শনিক।
* ১৮৬০ - ইয়ানোস বলিয়ই, হাঙ্গেরীয় গণিতবিদ।
* ১৯০১ - জুসেপ্পে ভের্দি, ইতালীয় সুরকার।
* ১৯১৭ - নবাব ওয়াকার-উল-মুলক মৌলভী, নিখিল ভারত মুসলিম লীগের প্রতিষ্ঠাতা সাধারণ সম্পাদক।
* ১৯৬৯ - অনুকূলচন্দ্র ঠাকুর, বাঙালি ধর্মসংস্কারক।(জ. ১৪/০৯/১৮৮৮)
* ১৯৭০ - প্রবীর কুমার সেন, ভারতীয় টেস্ট ক্রিকেটার।(জ.৩১/০৫/১৯২৬)
* ১৯৭৮ - পশুপতি ভট্টাচার্য, খ্যাতনামা চিকিৎসক ও সাংবাদিক।(জ.১৫/১১/১৮৯১)
* ১৯৮৩ - কানু বন্দ্যোপাধ্যায়, ভারতীয় বাঙালি মঞ্চ ও চলচ্চিত্র অভিনেতা। (জ.১৯০৫)
* ১৯৮৬ - পণ্ডিত নিখিল রঞ্জন বন্দ্যোপাধ্যায় মাইহার ঘরানার ভারতীয় ধ্রুপদী সেতার বাদক।(জ.১৪/১০/১৯৩১)
* ১৯৯২ - ভারতভূষণ ভল্লা, ভারতীয় চলচ্চিত্র অভিনেতা। (জ.১৯২০)
* ২০০৫ - শাহ এ এম এস কিবরিয়া, বাংলাদেশের অর্থমন্ত্রী।
* ২০০৭ - সাংস্কৃতিক ব্যক্তিত্ব ওয়াহিদুল হক।
* ২০২৪ - শ্রীলা মজুমদার, ভারতীয় বাঙালি অভিনেত্রী। (জ.১৯৫৮)

## ছুটি ও অন্যান্য

* জাতীয় কানাস দিবস
* ন্যাশনাল জিওগ্রাফিক দিবস

## বহিঃসংযোগ

* বিবিসি: এই দিনে (ইংরেজি)
* *দি নিউইয়র্ক টাইমস*: এই দিনে (ইংরেজি)
# ম্যাথু ম্যাকনাহে
সংক্ষিপ্ত ইউআরএল

| ম্যাথু ম্যাকনাহে |
| --- |
| ম্যাথু ম্যাকনাহে ২০১৫ সালে কান চলচ্চিত্র উৎসবে |
| জন্ম | ম্যাথু ডেভিড ম্যাকনাহে  (1969-11-04) নভেম্বর ৪, ১৯৬৯ ইউভ্ল্যাড, টেক্সাস, U.S. |
| মাতৃশিক্ষায়তন | ইউনিভার্সিটি অব টেক্সাস অ্যাট অস্টিন |
| পেশা | * অভিনেতা
* প্রযোজক
 |
| কর্মজীবন | ১৯৯১–বর্তমান |
| দাম্পত্য সঙ্গী | ক্যামিলা আলভেস (বি. ২০১২) |
| সন্তান | 3 |

**ম্যাথু ডেভিড ম্যাকনাহে** (/məˈkɒnəheɪ/; জন্ম: ৪ নভেম্বর ১৯৬৯) হলেন একজন একাডেমি পুরস্কার ও গোল্ডেন গ্লোব বিজয়ী মার্কিন চলচ্চিত্র অভিনেতা ও প্রযোজক। তার বিখ্যাত চলচ্চিত্রগুলো হলোঃ আমিস্টাড (১৯৯৭), দ্য লিঙ্কন লয়ার (২০১১), ম্যাজিক মাইক (২০১২), দ্য উলফ অফ ওয়ালস্ট্রিট (২০১৩), ইন্টারস্টেলার (২০১৪)। তাকে এই প্রজন্মের অন্যতম সেরা অভিনেতা হিসেবে গন্য করা হয়। ২০১২ সালে তিনি একাডেমি অফ মোশন পিকচার আর্টস অ্যান্ড সায়েন্সেস কর্তৃক সেখানে যোগ দেয়ার জন্য আমন্ত্রিত হন।

ম্যাকনাহে ২০১৩-তে একটি এইডস আক্রান্ত রোগীর চরিত্রে ডালাস বায়ার্স ক্লাবে অভিনয় করে অনেক সাফল্য পান। এজন্য তিনি শ্রেষ্ঠ অভিনেতার জন্য একাডেমি পুরস্কার এবং গোল্ডেন গ্লোব সহ বহু পুরস্কার অর্জন করেন এবং মনোনয়ন পান। ২০১৪ সালে তিনি এইচবিওর প্রশংসিত সিরিজ ট্রু ডিটেক্টিভে অভিনয় করেন যার জন্যে তিনি এমি মনোনয়ন পান।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে ম্যাথু ম্যাকনাহে (ইংরেজি)
* পিপল ডটকমে ম্যাথু ম্যাকনাহে

* অলমুভিতে ম্যাথু ম্যাকনাহে
* রটেন টম্যাটোসে ম্যাথু ম্যাকনাহে (ইংরেজি)

* ম্যাথু ম্যাকনাহে - ইয়াহু! মুভিজ

| পুরস্কার ও স্বীকৃতি |
| --- |
| পূর্বসূরী ড্যানিয়েল ডে-লুইস | **শ্রেষ্ঠ অভিনেতার জন্য একাডেমি পুরস্কার** ২০১৩ | উত্তরসূরী এডি রেডমেইন |
# নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার

| নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার |
| --- |
| ২০১৯-এর বিজয়ী: ব্রায়ান কক্স |
| বিবরণ | নাট্যধর্মী টেলিভিশন ধারাবাহিকের সেরা অভিনেতার জন্য |
| দেশ | মার্কিন যুক্তরাষ্ট্র |
| পুরস্কারদাতা | হলিউড ফরেন প্রেস অ্যাসোসিয়েশন |
| প্রথম পুরস্কৃত | ৫ মার্চ ১৯৬২ |
| বর্তমানে আধৃত | ব্রায়ান কক্স, *সাকসেশন* (২০১৯) |
| ওয়েবসাইট | goldenglobes.org |

**নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার** হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা নাট্যধর্মী টেলিভিশন ধারাবাহিকের সেরা অভিনেতাদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - পুরুষ" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন জন চার্লস ড্যালি ও বব নিউহার্ট। ১৯৬৯ সালে এটি "শ্রেষ্ঠ টিভি অভিনয়শিল্পী - নাট্য" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়।

এড অ্যাসনার, জন ফরসিথ, জন হ্যাম, হিউ লরি ও টেলি স্যাভালাস সর্বাধিক দুবার করে এই পুরস্কার অর্জন করেন। পিটার ফক ও টম সেলেক সর্বোচ্চ সাতবার এই পুরস্কারের মনোনয়ন লাভ করেন। বর্তমান বিজয়ী ব্রায়ান কক্স *সাকসেশন* ধারাবাহিকে লোগান রয় চরিত্রে অভিনয় করে এই পুরস্কার অর্জন করেন।

## একাধিকবার বিজয়ী

২ বার
* এড অ্যাসনার
* জন ফরসিথ
* জন হাম
* হিউ লরি
* টেলি সাভালাস

## আরও দেখুন

* নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার
* নাট্যধর্মী ধারাবাহিকে সেরা প্রধান অভিনেতা বিভাগে স্ক্রিন অ্যাক্টরস গিল্ড পুরস্কার

## তথ্যসূত্র
# সামাজিক দায়বদ্ধতা
সংক্ষিপ্ত ইউআরএল

কর্পোরেট সামাজিক দায়বদ্ধতার পিরামিড
**সামাজিক দায়বদ্ধতা** একটি নৈতিক পরিকাঠামো যা অনুযায়ী প্রতিটি ব্যক্তির অন্যান্য ব্যক্তি ও সংগঠনসমূহের সাথে একত্রে কাজ করা উচিত যাতে বৃহত্তর সমাজের লাভ হয়। প্রতিটি ব্যক্তিই অর্থনীতি ও বাস্তুতন্ত্রগুলির মধ্যকার সাম্যাবস্থা বজায় রাখার জন্য সামাজিকভাবে দায়বদ্ধ। বস্তুগত দৃষ্টিকোণ থেকে অর্থনৈতিক উন্নয়ন এবং সমাজ ও পরিবেশের কল্যাণের মধ্যে এক ধরনের আপোসরফামূলক ভারসাম্য (Trade-off) থাকতে পারে। তবে এই মতটির বিরুদ্ধে বিগত দশকগুলিতে বহুসংক্যক প্রতিবেদন প্রকাশিত হয়েছে। সামাজিক দায়বদ্ধতা বলতে এই দুইয়ের মধ্যে ভারসাম্য বজায় রাখাকে বোঝায়। এটি শুধু ব্যবসায়িক প্রতিষ্ঠানসমূহই নয়, বরং পরিবেশের উপর প্রভাব ফেলে এমন যেকোনও কাজ সম্পাদনকারী ব্যক্তির জন্যও প্রযোজ্য। সামাজিক দায়বদ্ধতার একটি উদাহরণ হল গ্রামীণ অঞ্চলে বসবাসরত লোকদের জন্য স্বাস্থ্যসেবা নিশ্চিত করা এবং দূরত্ব, আর্থিক অবস্থা, ইত্যাদির মতো সমস্ত প্রতিবন্ধকতাগুলি দূর করা। আরেকটি উদাহরণ হল বহিরাঙ্গণ বর্জ্য ও জঞ্জাল থেকে মুক্ত রাখা। এই দায়বদ্ধতা নিষ্ক্রিয় ধরনের হতে পারে, যেমন সামাজিকভাবে ক্ষতিকর কর্মকাণ্ড থেকে বিরত থাকা, কিংবা সক্রিয় ধরনের হতে পারে, যেমন সামাজিক লক্ষ্য পূরণের জন্য নির্দিষ্ট কর্মকাণ্ডে যোগদান করা। সামাজিক দায়বদ্ধতাকে অবশ্যই আন্তঃপ্রজন্ম হতে হয়, কেননা এক প্রজন্মের কাজ পরবর্তী এক বা একাধিক প্রজন্মের উপরে প্রভাব ফেলতে পারে।

## তথ্যসূত্র